Kész a Moszkva sétány | PestBuda
A Bp2017 Világbajnokságot Szervező és Lebonyolító Nonprofit Kft. keddi tájékoztatása szerint a Moszkva sétány a pesti Duna-part eddig kihasználatlan szakaszán hoz teljes megújulást.
Délen a Dráva utcai csomópontban juthatnak fel a kerékpárosok a felső rakpartra és a Dráva utcába a meglévő kerékpárutakhoz.
A dokumentum kitér arra is, hogy a beruházás fontos része volt annak az átfogó fővárosi fejlesztésnek, amelynek keretében a Parlamenttől a Dagály-fürdőig a pesti alsó rakparton, majd ennek folytatásaként északi irányban a Népfürdő utcában a Rákos-patakig kerékpárút és gyalogos sétány épül ki.
A rekonstrukció a jelent a jövővel egyesítve, az intelligens város koncepciót szem előtt tartva valósult meg. A sétányra okos pontokká alakítható új közvilágítási oszlopok kerültek, így Budapesten az elsők között rendelkezésre állnak a feltételek az ingyenes közterületi WiFi szolgáltatás beindításához is. A korszerű lámpaoszlopok energiatakarékos, környezetbarát LED lámpatestekkel lettek felszerelve.
A vizes világbajnokságra Balatonfüreden és Budapesten július 14. és 30. között kerül sor.
Moszkva sétány, pestbuda, Budapest, hír, köztér, Köztér, vizes vb.